Հայաստանի տնտեսության վիճակն իր արտացոլումն է գտել նաև Ազգային բանակում, ուր խնդիրները բազմաթիվ են, դրանք թաքցնելն անհնար է, սակայն նայած թե ո՞վ և որտե՞ղ է այդ մասին բարձրաձայնում: Վիգեն Սարգսյանը փորձառու դիվանագետ չէ, նրա թիմում էլ չկան այդպիսիք: Ի լրումն՝ օրեր առաջ պաշտոնաթող գեներալ-լեյտենանտ Հայկազ Բաղմանյանը հայտարարեց՝ «բանակում ի՞նչ կար, որ թալանեինք»: Իրավացի է, բանակում ի՞նչ է մնացել, եղածը թալանել ու ծախսել են դղյակաշինության ու օտարերկրյա անշարժ գույքի իրենց բիզնեսների զարգացման համար: